b'\n_START_ARTICLE_\nRegina (film)\n_START_SECTION_\nSisu\n_START_PARAGRAPH_\nFilmi peategelane on kena, haritud ja iseseisev Regina. Tema elukaaslane Tiit j\xc3\xa4tab filmi algul ta maha. Varsti saab Regina p\xc3\xa4randuseks alevikus asuva maja. Ta kolib alevikku elama ja asub kohalikus koolis t\xc3\xb6\xc3\xb6le \xc3\xb5petajana. \xc3\x9cksi on aga maja ja aiaga raske toime tulla. Regina saab tuttavaks kuldsete k\xc3\xa4tega t\xc3\xb6\xc3\xb6mehe Antsuga, kes k\xc3\xa4ib tal majapidamist\xc3\xb6\xc3\xb6del abiks. Paraku on Ants aga joodik. Regina on otsustanud perekonna luua ja abiellub Antsuga. Regina s\xc3\xb5branna Mari hoiatab teda, et joodikuga saadud lapsed v\xc3\xb5ivad olla geneetiliste defektidega. K\xc3\xbclmavereliselt ja pragmaatiliselt otsustab Regina lapsed hankida karskete ja tervete meestega. Regina saab kolm tervet last ja tundub, et k\xc3\xb5ik l\xc3\xa4heb plaani kohaselt. Kuid s\xc3\xbcdametunnistus piinab Reginat \xc3\xbcha enam. L\xc3\xb5puks l\xc3\xa4heb ta t\xc3\xbclli Mariga, kes \xc3\xa4hvardab Regina af\xc3\xa4\xc3\xa4ri k\xc3\xb5igile asjaosalistele avalikustada.'